
RESSENYA Y CRITICA 



teatres - €strenes 



Teatre íntim. — La Campana submergida de Gerhard Haup- 
mann, traduhida al català pel Sr. Vilaregut 

Finí aquesta brillant tongada de representacions de «Teatre 
íntim» ab aquesta magnifica rondalla tràgica del eminent drama- 
turg alemany. 

Batega en «1 fons d' aquesta obra una fonda y humanissima 
tragèdia de tots els temps, habillada ab un roparge exquisit y ple 
de fresca poesia y de bells idealismes que per gràcia del geni crea- 
dor escahuen meravellosament a V ànima de la obra. 

El drama intensissira d' aquell fundidor de campanes, al veure 
la seva obra mestre estimbada, inevitablement perduda, aclaparat 
y sens ànim pera refer-se y reconstruir ia de nou, ab el meteix en- 
tusiasme y la meteixa fe de avans, no plorant per res la obra per- 
duda, està presentat de mà mestre pel genial dramaturch, seguint 
ab una gran forca emotiva tots els dolors y totes les fasses de la 
passió creadora de Mestre Enric que desptés, quan per art d' en- 
cantament, quan la bella elfa Rautendelein li ha fet sentir tot el 
seu amor curant-lo de la crissis que li engendrà la obra perduda» 
se cambia en la passió per la obra nova, somniadora, de fondre 
una campana imaginaria que sospesa al firmament brandarà anun- 
ciant el regnat de la llum sobre la terra. 

Aquesta barreja d' idealisme y de realitat, 1* alternar les huma- 
nissimes figures ab altres d' ensomni, les passions y els contrasts 
dels esperits y les dels homes de carn y otsns estàn tan meravello- 
sament morfoses, se desenrotllen ab una tan gran senzillesa y ab 
una ferma seguretat tant admirable que potser donen la nota mes 
original y característica d' aquesta magnifica rondalla, digne de 
una de les mes meravelloses obras líriques del gran colós de 
Bayreulu. 

Cal veritablement en primer terme felicitar, mes encara, elo- 
giar ab tot 1* entiissiasme de la nostre joventut, la tasca educadora 
y artística del Adrià Gual; ell ha donat, ara com sempre, la nota 
mes sobressortint del nostre teatre català, de bon gust, de desin- 
terès, de sinceritat y honradesa artístiques, coses a les quals estem 
tan poch acostumats. 

Hora seria de que 'Is empiessaris comencessin a veure-hi clar; el 
nom dels autors aviat no serà ja cap garantia pel públich de edu- 
cat bou gu«t, sohrot >t quan *=e tracti d' aquells autors burgesos, me- 
diocritats o patums que s' han creat un n« in à foic,a de fer be?tie- 
f s: fem excepció d' uns quant-» qui trevallen sincerament y ab sà 
teii. Com deyt in, donen*, lo que, cal q>i** procurin els empYessa- 

és escollir obres, obres bones y presentar les y representar les 

LA SARDANA DELS PROMESOS 



IDILI EN TRES EPISSODIS 



PRIMER EPISSODI 



Som entre montanyes, en un pld que fa 'l terrer darrera la casa 
ont viu la Biela ab el seu pare. A la casa hi ha una finestra. 
Pel cel apunten les primeres clarors de la matinada. A Ien 
llunyanies se sent remor de cantúries. Es pel Febrer, el dia 
del aplech de Sant Blay y ( ls camins de la encontrada bullen 
de gent que puja a la hermita. Y l s veuen passar músichs ab 
els instruments enfundats y l s veuen passar pagesos y pageses 
que 's perden en les montanyes però tots per un matex indret... 
Y'l dià 's va acostant.. \ Y també s'acosten les cantúries. Veus- 
aqui lo que diuen: 

Chor de noyes al lluny: 

Els aucells s'han deixondit 

y piulen alegres; 
els aucells s'han deixondit 
y la terra s'ha estremit. 
Som encara pel febrer 
y sembla primavera; 
som encara pel febrer 
y sembla que '1 maig ja ve. 

Chor de joves acostant- ser 

La diada de Sant Blay 
és diada d'alegria; 
l'ayre pur y '1 cel serè 
sembla que a estimar conviden; 
pacte d'amor fet avuy 
ja may més ningú M deslliga; 
la parella que l'ha fet 
és parella beneida. 

Les noi/es arribant? 

Els aucells s'han deixondit 

y piulen alegres; 
els aucells s'han deixondit 
y la terra s'ha estremit. 

Els. joves, seguint a les noyes? 

A Sant Blay els malaltiços 
hi troben remey pel còs, 
y Is fadrins y les fadrines 
n'hi troben pel mal d'amor. 

Xoyes y joves, a Vuna: 

Anèm a Sant Blay, 
anem-hi en bonhora 
que la claror del cel 
sembla abrigar de goig la terra tota. 

jAnèm, anèm, anèm! 
que '1 dia ja s'acosta; 
janèm, anèm, anèm! 
que al Sant adorarèm * 
y després dançarèm 
fins que vingui la posta. 

jAnèm, anèm, anèm, 
que al Sant adorarèm! 

Francesch, cantant sol: 

El mal del amor 
és mal de migranya: 
si ho sabia abans 
molt més ho sé ara. 

Tra-la-ra-là, x 
molt més ho sé ara... 

Una noya. — jVés, vés! no vinguis ab cançons tristes jnoy! 
Altra noya.— jY deixem-lo, a n'aquest! 
Varies veus.— Anèm, anèm... 

Desapareixen cantant: 

Som encara pel febrer 
y sembla primavera; 
som encara pel febrer 
y sembla que 'I maig ja vé. 

Anem a Sant Blay, 
anem-hi en bonhora, 
que la claror del cel 
sembla abrigar de goig la terra tota; 
anèm, anèm, anèm, 
que '1 dia ja s'acosta. 

Y en Francesch, al restar sol, sospira, agafa un roch y 
va pera tirar-lo a la finestra, però 'l sobta un crit 
del Guarda-bosch. 

Guarda-bosch, desde una altura:— \Op\ iFrancesch! ^Ont 

vàs tan dematí? 
Francesch, contrariat per la presència del Guarda-bosch 

però dissimulant-ho:— Nürèü... Cap a Sant Blay, si 

volèu venir-hi. 

Guarda-bosch.— Pas encara... A la tarda poder m'hi 
arribi... Sembla que hi haurà gent aquest any. 

Francesch, distret guaytant la finestra: — Si, be ho sembla. 

Guarda-bosch.— jQuines cantúries ara tot just!... Devia 
ser la colla de Vilanana <*eh? 

Francesch.— Si, be ho era. 

Guarda-bosch.— Perxò, que m'ha semblat sentir la te- 
va] veu. 

Francesch, igual joch.— Si, be os ho dèu haver semblat. 
Guarda-bosch— ^Eres tu que cantaves allò del mai del 
amor? 

Francesch.— Si, be ho devia ser. 

Guarda-bosch, ficsant-se ab les mirades que Francesch 
dona a la finestra:— tQuè hi veus a n aquella fines- 
tra que te la mires tant? 

Francesch, no sabent que dir:— Rès... Me sembla... no sé... 

Guarda-bosch, ab vivesa — jDonchs jo sí que ho sé! 

Francesch.— <*Què? <jQuè sabèu vós? 

Guarda-bosch.— Que estàs namorat de la noya d'aquesta 
casa... ^Te penses que no conech les coses jo?... 
|Soch gat vell! Y con tu hi vas, jo ja 'n torno. 

Francesch.— Anèu errat. 

Guarda-bosch.— Pas gota. Això de cantar aquestes co- 
rrandes del mal del amor... 

Francesch.— Consevol diria que os hi heu trobat alguna 
vegada vós ab aquestes coses. 

Guarda-bosch.— Per això parlo... Dòs ^què te pensaves? 
<?Què en Jepa no havia estat may namorat?... \Y com 
un babau!... Veyes que me fas dir... Sinó que vaig 
haver d'anar a servir el rey... y al tornar vaig trobar 
la xicota casada... y vaig fer creu y vaig dir «may 
més dònes». 

Francesch.— Y ^perquè no 'n cercàveu una altra? 

Guarda-bosch. — Hi havia pas perill... ^Aquella, que jo hi 
tenia tota la fè, me va fumera? Dòs jprou!... Les dò- 
nes fan com les eugües, que sempre gòrden una 
cossa per l'amo... Si me vols creure, ab la qüestió, 
del festejar, no t'hi enfondis... Còtre de verdes a 
l'una, dues de madures a l'altra y cap de segura. 

Francesch, cavilós.— Ja és ben trist això d'haver d'anar al 
servey y deixar-ho tot... 

Guarda-bosch.— Noy, això és la vida... Dòs, no cal en- 
fondar-s'hi... Y per molts, encara es una sort anar 
al servey, perquè 'ls hi esquilen. 

Francesch. — Si, emprò no sé si ho sabèu que jo si hi vaig, 
tinch de deixar la mare y 1 pare 'n mans de la jova, 
que no 'ls pot veure. 

Guarda-bosch.— Y ^que no té una bona vara de freixa 'I 
teu germà? 

Francesch. — ^L'herèu? Y que ha de tenir! Si s'ha deixat 
posar les calces... No mana ningú més que ella a ca- 
sa nostra. Y encara sort que jo hi soch... iMaliatsiga! 

Guarda-bosch.— Be, home, poder encara no hi hagis de 
anar a servir el rey. 

Francesch. — jTan segura tinguéssiu la glòria! Ja veurèu 
com aquest vespre, còn arribi '1 segretari de Ciutat, 
me portarà la mala notícia. Prou que m'ho va dir 
una gitana que '1 derrer dia de mercat a Girona me 
va tirar la planeta. 

Guarda-bosch.— jVés, noy, vés! <?Què hi creus ab això de 
les planetes? 

Francesch.— |Y dòs!... Ja estaré ben content si no 'm toca 
per Cuba. 

Guarda-bosch.— Y si 't toqués <jquè? Be va tocar-me a 
mi y no vaig pas morir-m'hi... Y ben sà y roig que'n 
vaig tornar... 

Francesch. — Emprò vàreu trobar la xicota casada. 
Guarda-bosch.— Senyal que no 'm convenia. 
Francesch.— Qui no se consola es perquè no vol. 
Guarda-bosch.— Y qui s desespera es perquè no té seny. 
Francesch. — Si, si, ., de teves a meves... Ara vós ja ho, 

heu passat. 
Guarda-bosch.— Jo podés tornar-hi! 

• 

La Ció, que ha devallat de un marge y s'ha acostat de 
puntetes a ?ïen Francesch, li tapa %s ulls ab les 
mans y diu, estrafent la veu: 

Ció.— £Qui soch? 

Francesch, bregant pera deseixir-se—Deixam està... jEs- 

tich pas per musiques avuy! 
Guarda-bosch — Vatja, adeussiau... Ja os el escatirèu 

aquest negoci. (Se'n va) 

Francesch.— Deixam estar ^sentes? 
Ció.— <*Qui soch?... 

Francesch— iTe dich que no m'enquetis, avuy! 

Ció, deixant-lo y com ressentida.— \Ay mare aquest! Sem- 

bla un escorpit... ^Quines cebes te fan escoure 'ls 
uys? 

Francesch.— Deixa-t-ho córrer. 
Ció.— Be, be... Ja me'n vaig!... 
Francesch.— Es lo millor que pots fer. 

La Ció recula un {roc, però tot d'una s'ajup, cull un tron- 
xo y 7 llenca a n'en Francesch boy fent una rialla. 

Ció.— jCla, ela, ela! jNoy, quina punteria! 
Francesch, cullint una terroça y tirant-la a /2*e//a.— Llamp 
de moça! 

Ció, apedregant-lo ab tot lo que li ve a ma.— jApa maco! 
Veyam qui gònya. 

Y mentres ra tirant-li tronxos y terroces, se'n va om- 
plint lleugera 7 derantal. 

Francesch, sense tornar-s'hi.—\C\ò\ ;Ció!... No 'm cerquis 

bronquina perquè avuy estich de mala lluna... 
Ció, sense desdir— jTorna-t-hi, que de bona raça bens! 
Francesch, enfedant-se.— Mira, Ció, que't faré mal!... 
Ció. — Ja no ets home si no ho probes! 

Diu buidant tot el devantal al devant d'en Francesch. 

Francesch.— jRellamp de moça! jTe n'has de recordar 
d'aquesta!... 

S'ajup, agafa un gran roch y va pera tirar-lo a la noya 
ab tota fúria. Pern la noya, al veure-l enfurismat, 
s'arraulex a la vore d'unes mates, tota tremolosa. Y 
veus-aqui que en Francesch, al veure la ajam·lidu y li 
pregunta penedit: 

Francesch.— <?Què tenes, Ció? 
Ció, avergonyida.— jPa rès! 
Francesch.— Dòs, ^perquè estàs groga? 
Ció.— Perquè sí... iDolent! 

Francesch.— Ja'm perdones <>no fa? Hi tornaré pas més... 
Emprò una altra vegada, còn te digui que no vuy 
bronquina, no me'n cerquis ^sentes? 

Va per acaronar -la» 

Ció.— jDolent, dolent y dolent!... Tant que t'estimo jo... 

Y fuig montanyes amunt, deixant-lo plantat. EU la se- 
guex un moment ab la vista, després fa petar la llcn- 

gua a tall de tant se m^'n dona y mentres ella desa- 
parex, agafa un roch pera tirar-lo a la finestra. Al 
moment d'anar a fer-ho, se sent cantar a la Biela din- 
tre la casa: 

Cant de la Biela: 

Tinch els ulls blaus com el cel 

y 'ls cabells rossos com l'or, 
pro'ls galans me diuen— que'm troben de gèl 
y que soch esquerpar-y que no tinch cor. 

La Iluisor dels meus ulls 

a tots els joves atrau; 
els meus cabells rossos— de finíssims rulls 
de cada un que'n miren— ne fan un esclau. 

Obre la finestra y 's veu que 's va acabant de pentinar y 
seguex el cant: 

No he sabut may que es patir, 

ni sé lo que es estimar: 
el jove que vulgui— maridar-se ab mí 
un bon mitjot d'unces— me té de portar. 

Que si tota jo soch gel 

y a dintre 'I pit no hi tinch cor, 
tinch a cada nina— un bocí de cel 
y a la cabellera— un devassall d'or. 

El cel, que ha anat aclarint- se de xich en xich, arriba ara 
al enlluernament de la sortida del sol. Y 'Is aucells 
canten y l l matí regna. 

Francesch.— Gràcies a Deu que ha sortit el sol... Bon dia, 
Biela. 

Biela.— Ah, ^ets tu Francesch?... ^Què tenes que la veu 
tota te tramoia? 

Francesch.— Estich trist, vet-ho-aquí. . Còn penso que 
hauré d'anar a ser soldat... 

Biela.— ^Això t'espanta?... ^Qui sab quin numbro 't to- 
carà?... 

Francesch.— Dolent... Ja m'ho va dir una gitana que me 
va tirar la planeta... Si fos per mi, tant me se'n do- 
naria. . Lo que'm reca es haver de deixar al pare y a 
la mare... Y encara hi ha una altra cosa, que'm reca... 

Biela. — Quina cosa, si 's pot saber? 
Fhancesch —Prou que 's pot .. Emprò. . 
Biela. — ^Què? 

Francesch —No goso dir-te-la. 
Biela.— ^Per què? 

Francesch.— Perquè no goso .. Vet-ho-aquí. 
Biela.— Te comprarèm unes gosadores. 
Francesch.— jNo te n burlis, Biela! 
Biela —Si no me'n burlo. 

La Ció que ha tornat a acostar se fa la cuitamaga al angle 
de la casa, aprofitant les distraccions d k en Francesch 
pera fer li pessigolles a la orella ab una palla y ama- 
gar-se tot seguit. 

Francesch —jCa, no te'n burles! |Te 'n rius!... 

Sentint la palla a la orella, se la espolsa com si hi tingués 
una mosca. 

Biela.— ^Perquè me n'haig de riure? 

Francesch.— Perquè ja ho diu tothòm que no tenes cor... 

Y tu mateixa ho cantaves, suara. 
Biela —Tot és broma. 
Francesch.— Si sabessis lo que pateixo... 

Cop de mà a la orella. 

Biela — ^Que 't piquen els tàbechs? 

Francesch, entre dents , per la Ció — jMaleida moça!... 

Biela, adonant-se del joch.—iQuè has vist a la Ció, avuy? 

Fhancesch —No. 

Biela.— iM'enganyes!. . . 

Francesch.— Certa refè que nó. 

Biela — Ah dolent! <?Te penses que no ho sé que festegèu 
ab la Ció? 

Francesch, bax— jFuig-me d'aquí! .. (Alt). Dòs t'enga- 
nyes, Biela... No més n'hi ha una de noya que me 
agradi... 

Biela.— ^Qui es? 

Francesch.— No t'ho goso dir. 

Biela.— <Ja hi tornèm? 

Francesch, sentint-se al clatell una terroça que li ha tirat 

la Ció, no pot contenir-se y'n cull una altra, tot dient 
jMaliatsiga!... 

Biela, esclafint una forta rialla, diu:—<No deyes que no la 
havies vista a la Ció? 

)' tota enr talada, tanca la finestra. 

La Ció, també rient y saltant al entorn de Francesch, va re- 
petint com si ho cantés:— jEla que t'ha plantat! jEla 
que t'ha plantat! jEla, ela, ela! 

Francesch, perseguint-la:— Si t'atrapo 't faig troços. 

Volta perseguint-la pel pla, fins que ella, veyent-se atra- 
pada, cau de genolls y diu aguantant-se 7 riure: 

Ció.— iAy, ay, ay! jPerdó!... No hi tornaré may més... 

Francesch.— iNo sé com no t'escanyo! 

Ció, sentint-se perdonada— ^T'escanyarien a tu!... 

Francesch. — Aixís acabaria de patir. 

Ció.— jConsevol diria que pateixes molt! 

Francesch.— jHo sabessis! 

Ció.— <íPer això del soldat? 

Francesch — Y per una altra cosa. 

Ció. — Ja sé quina... Voldries festejar ab la Biela y ella 
no 't vol. Y fas mal fet d'estar-ne trist. Més aviat 
n'hauries d'estar alegre. jCóm que és una mala arna 
que no estima a ningú!... El vol que tingui forces 
uuces, ella... 

Francesch.— Això és lo que'm fa ràbia. 



Ció, de sobte.— ^Sabs que podries fer? 
Francesch.— «j Què? 
Ció.— Casar-te ab jo. 

Francesch.— Vés, vés, mocosa! jTotjust serveixes pergor- 
dar els xays y ja parles de casar-te? 

Ció —Ben bona per la casa que soch... Y ben estalviado- 
ra. ^Sabs còn he arrepeglat en tres mesos? (Ponde- 
rativa) jTres pessetes!... jMíra-les! 

Se treu un mocador, ne deslliga un nus y li ensenya les 
monedes que hi porta embolicades. 

Francesch, rient-sen —Ja n hi ha pel paranet. 

Ció.— jDiner fa diner, noy! 

Francesch — Y, #:òn gonyes gordant els xays? 

Ció.— Una pesseta cada mes. 

Francesch — Aixís tot ho estalvies. 

Ció.— jTot! 

Francesch, burleta.— Dòs mira-t, d'aquí uns cons anys, còn 
jo hagi tornat de servir al rey, parlarèm d'això. 

Ció, mirant-lo ab ficsesa — <?Ah, te'n burles?... jDòs ara 
no 't diré una cosa! 

Francesch, desentenenl·sen.—\lai\3i, adéu... Estàs molt 
de broma, menuda. 

Ció — <*Aont vas? 

Franceshc— A Sant Blay... La colla ja dèu ser-hi .. 

Resta aturat, parant la orella a uns cants llunyans. 

Chor de joves y noyes, al lluny: 

La dia de Sant Blay 
és diada d'alegria; 
l'ayre pur y '1 cel serè 
sembla que a estimar conviden; 
pacte d'amor fet avuy 
ja may més ningú '1 deslliga... 

Ció — éQuè hi vas a fer pacte ab la Biela, a Sant Blay? 

Francesch.— jCalla! (escolta). 

Se sent dintre la casa soroll de picarols y remor com de 
un carruatge que surt. 

Ció.— ^Sents? 

Escolten un moment y senten una veu d'home que crida 
«jOixque, Morisca!» 

Francesch.— Ara dèu marchar ab el seu pare. 
Ció.— Ben segur... 
Francesch.— Adéu. 

Ció, deturant-lo —Jo també y airé a Sant Blay. 
Francesch.— Y <*qué faràs dels xays? 
Ció.— Els faré seguir... 

Francesc h.— Y ^què vols anar-hi a fer allà dalt? 
Ció.— Una cosa... <?Vols que vingui ab tu? 

Francesch.— No 

Ció.—^Que tenes por que la Biela 't renyi? 

Francesch.— No n'has de fer rès! 

Ció — iSembles un erissó! 

Francesch.— jSemblo lo que m dona la gana! 

Ció. — jDolent!... Tant que t'estimo jo... Sabessis el greu 

que 'm sab el veure-t tant trist... 
Francesch, penedit de la seva brusquetat.—Be, no 'n facis 

cas... Això de la quinta ^sabes? 
Oó.— jCom que no 'n seràs de soldat! 
Francesch.— ^Perquè? 
Ció. — Perquè... perquè nó. 

Francesch, rient ab amargor.— ^Que poder me'l compra- 
ràs tu, ab les tres pessetes que tenes arreconades? 
Ció.— No te'n burlis jau! 

Francesch.— j Vès què sabs tu, si'n seré o no'n seré! 
Ció, — El cor m'ho diu... 

Francesch.— Dos a mi la gitana va dir-me que si que'n 
seria. 

Ció.— què sab la gitana? 

Francesch. — Més que tu. 

Ció — {Llengua!... |Apa! ^Me vols? 

Francesch.— Puch pas privar-ten. El camí es de tothòm. 

Ció — {Vulguem, que riurèm! 

Francesch.— Estich pas per riure. 

Ció — jDòs jo vuy que riguis! 

Francesch.— Adéu. 

Y*s disposa anarsen, 

Ció— ^Ah sí? i Aquesta m fas? Dòs jté, té, y té! 

Y li corra al darrera apedregant-lo y *.v perden tots dos 
entre les montanyes, mentre» al lluny se senten els cants 
dels fadrins y les fadrines: 

Anèm a Sant Blay... 

Els fadrins y les fadrines han arribat a les envistes del santuari, 
que s'aixeca al lluny sobre un espadat. Y veusaqui perquè, tots 
plegats canten ab joya: 

Fadrines g fradrins, a chor: 

Ja hem arribat a les envistes 
de la montanya de San Btay; 
la bella hermita al lluny aixeca, 
banyat de sol, el campanar. 
Y el campaner, voga que voga, 
ning-nang, ning-nang 
y giravolta la campana 
sense parar. 
El sol que abriga la montanya 
dona a la hermita un tò daurat 
y la campana cridanera 
sembla que d'or tingui '1 batall. 
Perxò repica tan joyosa, 
ning-nang ning-nang, 
y 'ns diu que avuy per la encontrada 
és festa gran. 
Algunes véus.— j Visca Sant BlayL. jVisca! 

Y volen les barretines enlayre y s'arma fort aldarull^ fins 
que se sent la veu den Ramon, que crida. 

Ramón.— jNoys! jNoys!... iEscoltèu! 

Y comparex portant un garrot molt groixut y esbufegant 
del tip de córrer que s'ha fet. 

Joan. — iQuè 't passa, que venes tan esverat? 
Miquel. — jReposa, home! 

Ramón.— jRenòu de dell!... jTot jo suo! (A lesnoyes) 
jToquèu, toqueu!... 

Les noyes se 7 treuen de la vora a empentes. 

Joan.— Empro ^que tenes?... jEsplica-t, home! 

Ramón.— ^Que no sabèu lo que passa?... Dos, ja os ho di- 
ré... Passa una cosa grossa... una cosa de les més gros- 
ses que puguin passar... Còn m'ho han dit, tot jo me 
som encès de malícia... jRenòu de renòu de redell! 

Miquel. — Vatja, si: jenterats! 

Joan.— Si no t'espliques millor. 

Ramón.— jEsperèus una mica! No veyèu que vinch llassat 
de tant córrer. 

S'assèu y esbufega uns instants, però de sobte s'aixeca y 
reprèn la paraula: 

Endemés <»sabèu què es lo que passa?... jRenòu de 
delt! Passa que 'ls de Vilagràn van al aplech... Y diu 
que hi van per cercar bronquina als de Vilanana... jY 
jo trobo que 'Is de Vilanana 'ns hi hem de fer encara 
que sigui ab les dents!... Diu que volen ballar la sar- 
dana tirant a la esquerra y jo soch d'opanió que a 
Sant Blay s'ha de ballar a la dreta, perquè Sant Blay 
és de Vilanana y a Vilanana sempre s'ha fet aixis... 
Y al que no li acomodi jcop de pal! Y al que vulgui 
tirar a la esquerra jcop de pal! Y al que digui una 
paraula més enllà de l'altra jcop de pal!... jRenòu de 
dell! Mirèu jo quin company porto... (Y els mostra 7 
garrot). Ah, y el primer que '1 tastarà serà en Martí 
de la Fonteta, perquè ell és l'esca del pecat... Si se 
me posa a tret de garrotada... jrenòu de dell!... vos 
dich que 'n faré feyna... 

Miquel. — jNo t'ho prenguis tan fort! 

Ramón.— jOh, renòu de dell! Aviat ho dius tu... Se conex 
que no sabes una cosa. 

Miquel— ^Quina? 

Ramón. — Dòs, que en Martí vol fer-se seva a la Biela de 
Mas Lladrós... Y aixo no ho podèm permetre... Per- 
què la Biela ès de Vilanana y en Martí ès de Vila- 
gràn... Y may s'ha vist encara això de que un fadrí 
de Vilagràn festegés a una minyona de Vilanana... 
(Fent brandar el bastó). jRenòu de dell! Del primer 
cop de pal, el mato, y del segón... 

Joan. — ^Què li faràs del segón si al primer ja 1 mates? 

Ramón.— jNe mato un altre! jRenòu de delí! ^Què s'han 
pensat aquests brètols de Vilagràn?... jVoler-sen en- 
dur la Biela!... jQue m'ho espliquin demà, que avuy 
no cobro!... ;Lo que es si m'hi puch adobar, hi ha 
d'haver sanch a mitja cama! jRenòu de dell!... jLa 
Biela! jCom si no hi hagués fadrins a Vilanana per 
la Biela!... 

Una noya.— Y be, home, si 's casa ab un de Vilagràn, ja 

n'hi han d'altres de noyes pels fadrins del poble. 
Ramón. — jPas com la Biela! 

/ —Gràcies. 



Ramón.— jBe, vatja!... jTotes ne sou de maques!... Y la 
proba es que jo os estimo a totes. (Va pera fer-los 
festes y elles fugen. Ell les perseguex una mica, però 
després se torna a asseure). Dòs, si, companys... La 
Biela no pot ser-ho d'un de Vilagràn... Ha de ser 
per un de Vilanana que l'estima... Y jrenòu de dell! 
jho serà, perquè jo ho dich! En Francesch la vol a 
la Biela... Y en Francesch és de Vilanana... Y en 
Francesch és un bon noy y jo l'estimo com si 'm fos 
germà d'ensà d'una vegada que m'estava negant a 
la gorga den Pol y ell ma va salvar la vida... Y, 
jrenòu de dell! pobre den Martí si li vol fer un tort... 
íY pobres de tots els de Vilagràn si volen tirar la 
sardana a la esquerra!... jY pobres de tots vosaltres 
si ho permetèu! ' 

Joan. — Això! may! 

Miquel.— jMay de la vida! 

Varies veus.— jMayL. jDe cap manera! 

Ramón.— Dòs, jamunt! 

Miquel.— Y còn passem pel bosch den Serra, trencarèm 
bastons. 



Totes les noyes, 
parlant a Puna. 



— (?Ont va això aquest? 

— iQuina manera de despreciar-nos! 

— jArri allà! 



;No sé què li faria! 

Ramon — Y que siguin groixuts jrenòu de delí! jVisca Vi- 

lanana! 
Tots.— jVisca! 

Se 'n van cantant: 

Els de Vilagràn y els de Vllanana 
may han capigut en una sardana; 
els de Vilanana y els de Vilagràn 
ni 's poden entendre ni may s'entendràn. 



TERCER EPISSODI 

Un pl anell al cim d 1 una montanya .. Al fons la hermita... Colles 
de gent, formant rodona, acaben de dinar... Per aquí per allà 
se veuen un tret de rodella, baboyes y una parada de ciris. 
Cap al fons una carreta apuntalada pera servir de cadafalch 
als musichs. 

A un costat hi ha asseguda la Biela, acabant de dinar en com- 
panyia del seu pare. En Marti, que c.v a la seva vora, li parla 
amorós. A Valira banda acaben de dinar els musichs, formant 
rodona y tenint els instruments per terra. 

Un parell de baylets, d'amagat dels musichs, van omplin de pe- 
dres el fiscorn. 

Y una colla de joves, començant-se a aixecar, emprèn -una cançó 
ab ayre de sardana. 

Joves a chor: 

Som a la edat del riure, 
donchs iriguèm!; 

■ 

som a la edat del viure, 

donchs jvisquèm! 
Ja que la edat s'ho porta, 

disfrutèm; 
ja que l'amor conforta, 

festegèm, 
que festejant se riu 
y rient se viu. 

Les noyes, també a chor: 

El pit de les fadrines 
vol amor; 

si foch hi ha en nostres nines 

ve del cor. 
Volèm anar a ballades 

per dançar; 
volèm ser estimades 

y estimar. 

Els joves y les not/es s'agafen de les mans y cargolen uns 
punts de sardana, cantant tots a Vhora: 

Ja que la edat s'ho porta, 

disfrutèm; 
ja que l'amor conforta, 

festegèm, 
que festejant se riu 
y rient se viu. 

Una noya, anant a tocar al musich del fiscorn. — jAnsia! 

jA tocar, que volèm voltar-la! 
Un jove — jApa senyors musichs, que ja'ns frisèm! 

Y tota una colla enronda al musich del fiscorn, donant-li 
patacades. 

El del fiscorn— jNo truquèm, que ja és obert! 

>' tant ell com els altres^ segueixen asseguts. 

Martí, que seguex parlant ab la Biela.— Dos si, Biela; ja 
ho sabes... No has de fer més que dir una paraula 
y casament fet. 

Biela, somrient. — ^No m'enganyes, Martí? 

Martí, ab ayre fatxendós. — No, Biela... T'estimo... t'esti- 
mo no més a tu... jja ho veus! Ab tantes com me 
venen al derrera, tu ets la preferida. 

Biela. — Y <<què hi diran la Mercè de cal Teixidor y la Llú- 
cia de mas Conte y la Paula dels hostalets? 

Martí.— Totes les dono per tu... (Suplicant). jApa! jvul- 
guem estimar! 

Biela, recelosa.— ^Perquè després me deixis com a les al- 
tres?... jCa, ca! No fa per mi això... 

Francesch, que contempla la escena de lluny— Maliat- 
siga!... 

— 18 — 

* 

Digitized by Google 



Ció, entrant a escena y passant pel costat den Francesch, li 
dona un castanyot, dient-li:— jAdèu, malcarat! 

Francesch, emmurriat, no li torna contesta. Ella roda itns 
instants pel mig d*' la gent, cercant la parada dds 
ciris. Quan Vha vista, s'hi dirigex. Els tnusichs > 
apremiats pels joves y noyes comencen a aixeicar-se 
mandrosament. 

Martí.— ^Voldrias ballar-la ab mi la sardana dels pro- 
mesos? 
Biela.— Pas encara... 
Martí.— ^Per què? 

Biela.— Perquè poder la Mercè y la Llúcia y la Paula me 
treurien els ulls. jMira-les! Totes hi són. (Li senyala 
colles de noyes). Les altres al veure-ho se la miren 
ficsament y ella Is fa una ganyota de burla. jAh!... 
iBadoques! jja està dat el pà beneit! 

Però les altres li fan ganyotes a n'ella y en pans. 

Martí.— Tant se me'n dona d'elles, com de lo que he tro- 
bat avuy. (Segueixen enraonant). 
Ció, arribant a la taula dels ciris .— jUn ciri ben gros! 
El gerer. — (De quant? 

Ció. — De. . de... ;de tres pessetes! (Se treu el mocador, 
desfà 7 nus y posa les monedes al cim de la taula, 
donant un gran cop y prenent després el ciri, que va 
a ensenyar a n y en Francesch, tot dientli: |Mira, tu, 
que es gros! jMe n'he fet tres pessetes! 

Francesch, sense deixar de mirar a Biela y en Martí. — 
jMaliatsiga! .. 

Ció, donant-li un cop de cotze. —\Es més malagradós, això! 

Mereixeries que no t'estimes gota! (V se'n puja cap 

a la hermita). 
Biela, a Martí.— {De debò m'ho dius això? 
Martí.— De debò, Biela... 
Biela.— Dòs aixís ... 
Martí.— <> Què? 

Francesch, acostant-se a Martí y agafant-lo pel gech.— 
jProu n'hi ha!... éQuè hi vens a cassar aquí? 

Martí, ab calma. — éQue parlèu per mí, jove? 
Francesch.— Per tu y per tots els brètols com tu... Ja no 

hauries de ser de Vilagràn! 
Martí. — Y tu de Vilanana. 

Ramon, que estava confós ab Valira gent y s'ha adonat de 
tes raons, comparex de sobte al devant de Marti y 
contesta per en Francesch — ;Ab tota honra! 

Marti.— ;A vós ningú os hi demana, mestre! 

Ramon.— jDòs jo m'hi fico! 

Marti.— <?Ab quin dret? 

Ramon.— Ab aquest. (Y li ensenya'l bastó). Y jrenòu de 
delí! has de saber y entendre que si no fas la festa 
en pau, poder el menescal hi tindrà que veure. 

Marti.— ^Què vols dir ab això? 

Ramon.— jQue 't trencaré alguna cosa! 

Marti.— jAixò ho veurem! 

Ramon. — Ben segur que ho veuràs... Y ho palparàs y tot... 
Emprò ho palparàs ab la esquena... (Enjadant-se 
de sobte). Y jrenòu de delí! ja 'n tinch prou de que 
em miris aixís com si fos una bèstia estranya... \Y 
ja estàs fugint-me del davant, perquè jrenòu de delí! 
noto que 'I garrot s'arbora per si sol (üaixeca en- 
layre) y no '1 puch contenir... (Descarrega 'l bastó ab 
tota fúria, però en Marti es a temps d'apartar-se). 

Francesch, a Ramón.—Dè\xa-t de raons... ^No veus que 
és un mala ànima? 

Marti, apartant-se— Ja ho escatirèm això. (Se pert entre 
l altra gent, enraonant ab altres joves, com si tractés 
de convencels). 

Ramon, a Francesch.— A n'aquests que tenen mala ànima, 
no hi ha com trencals-hi alguna pessa del cos. (Per 
Biela). Y a les noyes de Vilanana que s'escolten als 
fatxendosos de Vilagràn... 

Francesch.— Anèm... Déixa-me-la per mi... 

Ramon— Com vulguis, noy... (Se en va cap al fons). Vaig a 
preparar als nostres, perquè m sembla que aquell 
ja 'n trama alguna. (Reculant unes passes). Tu vés 

fent el teu fet, que jo ja vetllo... (S'en torna). iSanch 
a mitja cama hi haurà avuy! jRenòu de delí! 

En Marti, després d'enraonar ab a'guns joves, volta vi- 
gilant a Francesch y Birfa. Eh baylets que omplen de 
pedres el fiscorn, se pensen que 'Is vigila a n'ells y se 
esveren: 

Un dels baylets al altre —Tu... tu... 
L'altre raylet.— éQuè? 

El primer.— Fugim, fugim, que aquell ens espia... 

Y aixis que el s s'han apartat, t's musichs comencen a 
arreplegar els instruments. 

Francesc».— ^Perquè les fas, Biela, aquestes coses? 
Biela.— No faig rès de mal. 

Francesc». — Ni de be tampoch... ;Si sabessis lo que pa- 
teixo!... {Per què'm desprecies per un de Vilagràn? 

Biela. — Si no't desprecio... Emprò trobo que tu no has de 
pensar-hi ab festejar... Encara no sabes si hauràs 
d'anar a servir el rey... 

Francesch. — si no 'm toqués?... 

Biela. — Allavores... ja 'n parlaríem... Emprò <?no dius tu 
. que una gitana te va dir que 't tocaria? 

Francesch.— Això sí... 

Biela.— dòs?... Veuràs... una no pot esperar-se tant... 
Francesch. — Digues que estimes a n'en Martí... 
Biela. — Y si l'estimés ^quin mal hi hauria?... Es ben plan- 
tat, té cent unces de dot... 
Francesch.— jVetaquí lo que pensen les moces! jMaliatsiga! 

fH musich del fiscorn s'ha aixecat y va per cullir V instru- 
ment. Al probar de aixecarlo, el troba ple de pedres y 
adonant-se den Marti, que camina per allà amagant-se 
se pensa que es Vautor de la feta diu: 

Musich del fiscorn— ^Ah, si? £ Aquestes sabeu fer els 
valents de Vilagràn...? Dòs jespèra-t! 

li aboca totes les pedres al demunt clavant-li desprrs 
una llisada de cops de p'scorn. 

Martí, cridant. — jNo he pas estat jo!... jAy, ay, ay! No he 
pas estat jo! 

Musich.— Ja te n'ensenyaré de burlar-te de la gent... (Brè- 
tol, més que brètol! 

V seguex pagant-li fins que 'Is descom 

està tot descompost, ab la corbata desfeta y la 
penjant. El musich, tot mirant-lo de reüll, se 'n va cap 
a la carreta ab els altres, que hi comencen apujar, 

MartI, per Ramón.—\A\xò déu haver estat cosa d'aquell!... 

Diu pa'pant-se 7 cos macat de patacades. 

Francesch. a Biela.—)* '1 veus que es valent el teu xicotl 

Biela.— Ningú t'ho ha dit que ho fos. 

Francesch.— jProu que s'ha vist!... 

Biela, deprès de veure la fila de Marti— Dòs vas errat... 

Justament si no fos això de la quinta, series tu '1 

meu xicot... 
Francesch.— <>No m'enganyes? 
Biela.— No. 

Francesch.— Dòs ^ballarèm la sardana dels promesos? 

Biela, dubtant. — Això... No sé... no sé... 

Guarda- bosch, arribant y posant lama a la espatlla den 
Francesch.— Vatja, noy, ja pots alegrar-te... Ara ve- 
nint he trobat el segretari que tornava de vila... 

Francesch, impasient.—Y «Kjuè? 

Guarda-bosch. — jQue t'ha tocat el numbro més alt del 
bombo!... Ja pots agrair-ho a Sant Blay... 

Els m usichs toquen la senyal de començar les balles. 

Francesch, tirant la barretina enlayre.— iVisca Sant Blay! 
Y mentres dura la senyal del musich, s'arma gran 
cridòria. Després, quan s'ha acabat el toch diu a la 
Biela: — Sembla que no te n'alegres tu, d'això... 

Biela, sense convicció.— SL. prou que me n'alegro... 

Francesch.— Donchs aixís la sardana dels promesos... 

Biela.— Còn la toquin ja ho veurèm... 

Cap el fons, ont ha anat en Marti comença a haver-hi 
raons entre 'Is joves de Vilagràn y els de Vitanana. 

Algunes veus.— jS'ha de ballar començant per la dreta! 
Altres.— jS'ha de tirar a la esquerra!... 

Aquests crits han de ser suaus, que no destorbin de sentir 
a Francesch. 

Francesch, a Guarda-bosch.— Escoltéu... No li he pas de- 
manat jo a Sant Blay que 'm salvés de la quinta... 

Dòs <>perquè 'm dièu que 'n dongui les gràcies a 
Sant Blay? 

Al fons crex el brugit, no deixant sentir rès: 

Els uns.— íA la dreta! 
Els altres.— jA la esquerra! 
Ramón. — \Ho veurèm! 
Martí.— iHo veurèm! 

Y comencen a repartirse garrotades, sent molts els que 
se serveixen dels pals que han trencat de la carreta dels 
musichs. Les dones fugen y xisclen. Francesch sense 
esperar ta resposta del Guarda-bosch, agafa un bastó 
y 's ficd a les baralles. El Guarda-bosch, de lluny crida: 

Guarda-bosch. — jAlto al rey! 

Però ningú '71 fa cas. Mentres tant en Martí sna tret una 
pistola y volta a Francesch pera ferir-lo de traïdor, 
però al matex instant la Ció, que ha sortit de la her- 
mita, el volta a n'ell, y per darrera, li detura 7 braç y 
li pren Varma, al matex temps que en Ramón el tomba 
d y un cop de bastó. 

Martí, ab un gran crit— jAy! jSoch mort! 
Les dones— jSanchL. jSanch! 

La baralla mimba. 

Guarda -noscH.—/\A//0 al rey! 

La baralla s acaba y uns acondueixen a Marti embolicant- 
li les nafres. 

Ramón, a Ció— jMolt be, menuda!... jTu si 'ts digna de ser 
de Vilanana! 

Guarda-bosch, a Francesch. — Ja pots estar-no agrait, noy, 
de la Ció, perquè t'ha salvat de morir... y de una 
altra cosa (A Ció) <?Ho dich?... 

Ció, com vergonyosa —No... \no ho diguèu!... 

Guarda-bosch. — |Dòs jo vuy dir-ho! (A Francesch) Si, noy, 
còn jo pujava, ella m'ha passat al devant... Y jo que 
li dich: «éAont vas menuda?»... Y ella que 'm diu: 
«A Sant Blay». Y jo que li dich: «^A què fer-hi?» 
y ella que *m diu: «A portar-li un ciri». Y jo que li 
dich: «^Perquè?» Y ella que *m diu... 

Ció.— iApa, callèu!... 

Giarda-rosch.— jNo vuy callar!... Y ella que 'm diu: «Per- 
què salvi a n'en Francesch d'anar a soldat»... Y ara 
ves si no t'ha salvant de dues coses avuy aquesta 
faluga. Li dona un copet a la galta. 

Oó, consirosament emmurriada.—\Tot ho heu de xerrar! 
jVès que pensarà ara en Francesch! 

Francesch.— Rès de mal no penso... 

Varies veus.— jLa sardana dels promesos!... ;La sardana 
dels promesos! 

Els joves y tinyes se disposen a ballar. En Iiamón, que 
ja s'ha triat balladora, crida a la Biela. 

Ramón.— jEp, tu, rossa! ^Que vols ballar? La Biela no li 
respon y ell seguex, dirigint-se n'en Francesch Y tu 
<;què penses?... Apa, home, agafa la menuda... jMira 
jo quina balladora m'he triada!... iPer Pasca, casa- 
ment fet! 

El fluvio' senyala l'sardana. 

Francesch, decidint-se.— Tenes raó, noy. (A la Ció). Vatja 
menuda: ara si que m'ha caigut la vena que tenia 
als uys... Y ara si que hi veig clar... Y si vols jja 
estem ballant la sardana dels promesos! 

Y entren a la rodona y la sardana comença entre 'Is crits 
d< tothom. 

Ramón. — jVisquen els promesos! 
Tots.— jVisquen! jVisquen! 

Martí, acostant-se a Biela ab el cap embolicat.— ^Vols ba- 
llar-la? 
Biela.— Si... 
Martí.— Donchs, jjo nó! 

l r desaparex, mentres la Biela, fa moviment que indi- 
quen que vol ficar-se a la sardana y no gosa. Gran 
animació. 




Digitized by Google 



ab amor y honradesa artístiques; el públich, com s' ha vist ara, 
sortosament, en aquesta ocasió, respon a les notes de bon gust. 

La traducció del Sr. Vilaregut, es rxcelent, desin volta y ben 
escrita, en alguns moments y en algunes frasses, potser peca del 
. mal de la massa habitut o la gran trassa que V autor ha adquirit 
en aquest genre de trevalls. Ab tot, mereix la felicitació y 1' agra- 
himent mes sincers. 

Presentació justa, ab un notable decorat dels Srs. Moragas y 
Alarma, just de lineas, inspirat, potser massa viu de color, però 
molt ben pintat. El vestuari, baix figurins den Gual molt bé y rich. 

No podem fer els meteixos elogis de la execussió'. Això no vol 
dir que 'Is actors d' aquella casa no hagin mellorat for^a d' ene,a 
qu' estàn a la mà d' en Gual, però 'ls falta molt que desitjar enca- 
ra. Esmentarem a la Sta. Xirgu que 's mantingué tota la vetlla 
molt be, donant un gran matis en el seu difícil paper, sobretot en 
les escenes ideals, y al Sr. Tor, qui feu de 1' «Home d' aygua» una 
altra de les seves creacions immortals y acàs inimitables. Això de 
que fossin precisament dos joves els héroes de la vetlla, és verita- 
blement esperançador. 

Fins al Abril, que 's donarà una única sessió estrenant el gran 
poema Salomé d* Oscar Wilde. 



LA SARDANA DELS PROMESOS 



va ser estrenada ab ecsit al «Teatre Principal» pel maig de 19UG. 

L* autor de la música és el mestre ADRIÀ ESQUERRÀ; ara, 
al publicar-se dintre La Novela Catalana, l' autor de la lletra no 
ha fet altra cosa que retocar-ne les acotacions, a fi de treuren en 
lo possible la sequedat y adaptar millor V obra a la llectura. Per 
lo demés no hi ha cap modificació: de manera que '1 text pot servir 
pera qualsevol companyia que vulgui posar 1' obra en escena. 

Els personatges que intervenen en 1' acció, són els següents: 

C/ó 16 anys. 61 guarda-bosch. . 60 anys. 

£iela lí> > jYliquel. .... (jove). 

francesch ... 19 » Joan > 

Jtfarti. .... 24 > 81 músich del fiscorn. (D'edat) 

%amón (jove.) 

Baylets, noyes y joves de Vilanana y de Vilagran, músichs. etr. 

Al estrenar-se «La sardana dels promesos» va ser interpretada 
segons la distribució següent: 

Ció: Emília Baró; Biela: Seratina Ferrer; Francesca: Enrich 
Giménez; Marti: Ramón Morató; Ramon: Joseph Santpere; Guar- 
da-bosch: Lluis Puiggari; Miquel: Ramón Tor; Joan: Sr. Marxuach; 
Músich del fiscorn: Gastó Mantua. 



F. Fayol. 

ESCOLA UNIVERSITÀRIA ~ Dirstícnd. 

* 

Zallers, 54, prat. - Ciutat. 

ARITMÈTICA. — Primera part. — Estudis Generals. 

Preu O'SO ptas. Descompte especial als professors. 



R R A N D , REVISTA QUINZENAL D' IDEES 

Surt els dies 1 y 15 de cada mes 
LLETRES, ARTS, CIÈNCIES, SOCIOLOGIA Y CRITICA — 

Redacció: Major, 27, pral. — BARCELONA (G.) 

Treu i? &u«(*ripció: Una pesseta trimestre. — Número solt, 15 ctS. 

Catalunya jÇrtística y Pintoresca 

Col·lecció de postals editada per V Associació Protectora de 
T Ensenyança Catalana. Vint, una pesseta. 
De venta en nostre Administració. 

Fotografia CUNILL 

Montada ab els últims avenços.— Prontitut y esmer ab els treballs. 
—Material de les millors cases estrangeres. 

í, JBonsuccés, U — BARCELONA 



OBRA DE MAX-BEMBO À FAVOR DELS DESEMPARATS 

Fundada en 1907 pera la reforma moral dels pobres. 

Bax la protecció del Exm. Ajuntament de la Ciutat, Diputació Provincial, 
Associació Protectora d' Ensenyança Catalana, Circol del Liceo, Ceutre Nacio- 
nalista Republicà, ctz. 

Pensionat gratuït pera noys d' obrers, de capta/res y mancats de recursos. 

Nou de Sant Salvador, 13; La Salut— GRACIA -BARCELONA. 

Imp. Pajol. THI.r. «-B.re·lon» | 

• _ lU 6 Vj 

